نور بخش توکلی

محمد نور بخش توکلی(پیدائش: 1888ء– وفات: 24 مارچ 1948ء) سیرت نگار تھے۔

 ولادت 
مولانا نور بخش توکلی 1305ھ/ 1888ءمیں چک قاضیاںضلع لدھیانہ میں پیدا ہوئے۔

 تعلیم و تربیت 
ابتدائی تعلیم اپنے علاقے کے علما سے حاصل کی اور مسلم یونیورسٹی علی گڑھ سے ایم اے عربی کا امتحان پاس کیا۔ علوم دینیہ سے والہانہ محبت کا عالم یہ تھا کہ میونسپل بورڈ کالج کے پروفیسر ہونے کے باوجود مولانا غلام رسول قاسمی امر تسری کے پاس حاضر ہوتے اور طلبہ کے ساتھ چٹائی پر بیٹھ کر تفسیر و حدیث اور فقہ کا درس لیتے۔

 حصول تصوف 
جن دنوں آپ محمڈن اسکول انبالہ کے ہیڈ ماسٹر تھے۔ خواجہ توکل شاہ انبالوی کے دست اقدس پر بیعت ہوئے اور خلافت و اجازت سے سر فراز ہوئے۔ سرور دو عالم صلی اللہ تعالیٰ علیہ وسلم کی محبت سے سرشار تھے۔ آپ ہی کی مساعی سے متحدہ ہند و پاک میں بارہ وفات کی بجائے عید میلاد النبی صلی اللہ تعالیٰ علیہ وسلم کے نام سے تعطیل ہونا قرار پائی تھی۔

 علمی خدمات 
آپ ایک عرصہ تک جامعہ نعمانیہ لاہور کے ناظم تعلیمات رہے او راس کے ساتھ ساتھ گورنمنٹ کالج کے شعبۂ عربی کے پروفیسر بھی رہے۔ کچھ مدت کے بعد کالج سے مستعفی ہو گئے ک قاضیاں لدھیانہ میں ایک مدرسہ اپنے پیر و مرشد کی نسبت سے قائم فرمایا جس کا نام’’مدرسہ اسلامیہ توکلیہ‘‘ رکھا۔

 تصانیف 
علامہ نور بخش توکلی تصانیف کا ایک ذخیرہ یادگار چھوڑا ہے۔، تصانیف مندرجہ ذیل ہیں:۔
 الاقوال الصحیحہ فی جواب الجرح علی ابی حنفیہ (امام اعظم ابو حنیفہ رضی اللہ تعالیٰ عنہ پر روافض اور غیر مقلدین کے اعتراضات کا جواب)
 سیرت رسول عربی Koha online catalog › Details for: سیرت رسول عربی
 شرح قصیدہ بردہ عربی
 سیر غوث اعظم
 تذکرہ مشائخ نقشبند۔
 اعجاز القرآن
 معجزات النبی
 رسالہ النور
 عقائد اہل سنت
 عید میلاد النبی Koha online catalog › Details for: عید میلاد البنی /
 غزوات النبی
 البرزخ
 تفسیر سورہ فاتحہ وبقرہ
 امام بخاری شافعی
 سرگزشت ابن تیمیہسرگزشت ابن تیمیہ، اردو - Maktabah Mujaddidiyah

 وفات 
آخری عمر میں کچھ عرصہ بیمار رہے اور 13 جمادی الاولی/ 24 مارچ (1367ھ/1948ء) کو سفر آخرت فرمایا۔ فیصل آباد کے جزل بس اسٹینڈ کے قریب نور شاہ ولی کے مزار کے پاس دفن ہوئے، مزار پر گنبد تعمیر ہو چکا ہے۔سیرت رسول عربی علامہ نور بخش توکلی صفحہ 17،مکتبہ المدینہ کراچی

 حوالہ جات 

زمرہ:1877ء کی پیدائشیں
زمرہ:1948ء کی وفیات
زمرہ:سیرت نگار
زمرہ:لدھیانہ کی شخصیات
زمرہ:علمائے اہلسنت
زمرہ:بریلوی مکتب فکر کی شخصیات